คือเจ็บมดลูกทั้งสองข้างขณะมีเพศสัมพันธ์ หลังจากนั้นมีตกขาวและปัสสวะบ่อยขึ้นจนผิดปกติ เกิดจากสาเหตุอะไรค่ะ อันตรายไหม
สวัสดีค่ะ อาการเจ็บท้องน้อยสองข้างอาจมีสาเหตุจาก-กล้ามเนื้อหน้าท้องอักเสบ อาจสัมพันธ์กับท่าทาง มีจุดกดเจ็บชัดเจน-มีเยื่อบุโพรงมดลูกเจริญผิดที่-กระเพาะปัสสาวะอักเสบ อาจมีอาการปัสสาวะแสบขัดร่วมด้วย-อวัยวะภายในอุ้งเชิงกรานอักเสบ อาจมีตกขาวผิดปกติและมีไข้โดยหากมีทั้งตกขาวผิดปกติ และปัสสาวะที่บ่อยขึ้นก็อาจจะเกี่ยวกับเรื่องทางนรีเวชหรือทางเดินปัสสาวะอักเสบได้ทั้งคู่ แนะนำไปพบแพทย์เพื่อตรวจเพิ่มเติมด้วยการตรวจภายในหรือตรวจปัสสาวะค่ะการดูแลตัวเองเบื้องต้น ดื่มน้ำมากๆ ไม่กลั้นปัสสาวะ หลีกเลี่ยงการมีเพศสัมพันธ์ไปก่อน งดทำงานหรือยกของหนัก สามารถรับประทานยาแก้ปวด หรือยาแก้อักเสบในกลุ่มที่ไม่ใช่สเตียรอยด์ได้